## Uredba o standardima kakvoće tekućih naftnih goriva

### NN 76/1997 (25.7.1997.), Uredba o standardima kakvoće tekućih naftnih goriva

# **VLADA REPUBLIKE HRVATSKE**

Na temelju članka 24. stavka 5. Zakona o zaštiti okoliša ("Narodne novine",
broj 82/94), Vlada Republike Hrvatske je na sjednici održanoj 24. srpnja
1997. godine donijela

## **UREDBU**

### **O STANDARDIMA KAKVOĆE TEKUĆIH NAFTNIH GORIVA**

I. OPĆE ODREDBE

Članak 1.

Ovom se Uredbom propisuju standardi kojima se određuju granične vrijednosti
ukupnog sumpora, olova, ukupnih aromata, benzena, polikloriranih bifenila
i drugih značajki kakvoće tekućih naftnih goriva, način označivanja i način
dokazivanja sukladnosti.

Članak 2.

Odredbe ove Uredbe primjenjuju se na sljedeća tekuća naftna goriva:

- bezolovni motorni benzini,

- motorni benzin s olovom,

- petrolej za loženje,

- petrolej za rasvjetu,

- dizelska goriva,

- loživa ulja: ekstra lako, lako specijalno, lako, srednje, teško i
ekstra teško.

Članak 3.

Ova se Uredba ne primjenjuje na tekuća naftna goriva:

- koja se nalaze u spremnicima plovila i motornih vozila drugih zemalja
pri prijelazu na teritorij Republike Hrvatske,

- koja su namijenjana kao komponente za namješavanje i/ili proizvodnju
prije konačne uporabe za pogon ili izgaranje.

Članak 4.

U smislu ove Uredbe:

- *granična vrijednost* je najveća dozvoljena količina ukupnog
sumpora, olova, ukupnih aromata, benzena, polikloriranih bifenila i najmanja
i/ili najveća vrijednost drugih značajki kakvoće tekućega naftnog goriva,

- *druge značajke kakvoće tekućih naftnih goriva su:*

- oksidacijska stabilnost,

- istraživački oktanski broj,

- motorni oktanski broj,

- točka filtrabilnosti,

- točka tečenja,

- područje destilacije,

- cetanski indeks,

- sredstvo za označivanje,

- gustoća na 150 C,

- voda,

- boja.

II. GRANIČNE VRIJEDNOSTI

***Bezolovni motorni benzini***

Članak 5.

Granične vrijednosti količine ukupnog sumpora, olova i benzena u bezolovnim
motornim benzinima su:

- ukupnog sumpora 0,05 masenih postotaka (% m/m)

- olova 0,013 grama po litri (g/l)

- benzena 5,00 volumnih postotaka (%v/v)

Članak 6.

Oksidacijska stabilnost u bezolovnim motornim benzinima je najmanje
360 minuta.

Granična vrijednost istraživačkoga oktanskog broja (IOB) bezolovnoga
motornog benzina EUROSUPER 95 je najmanje 95 a motornoga oktanskog broja
(MOB) je najmanje 85.

Granična vrijednost istraživačkoga oktanskog broja (IOB) bezolovnoga
motornog benzina NORMAL 91 je najmanje 91 a motornoga oktanskog broja (MOB)
je najmanje 82,5.

Članak 7.

Izuzetno u bezolovnim motornim benzinima proizvedenima u Republici Hrvatskoj
granična vrijednost količine ukupnog sumpora je 0,10% m/m do 1. srpnja
2002. godine.

***Motorni benzin s olovom***

Članak 8.

Granične vrijednosti količine ukupnog sumpora, olova i benzena u motornom
benzinu s olovom su:

- ukupnog sumpora 0,05 %m/m

- olova 0,15 g/l

- benzena 5,0 %v/v

Članak 9.

Oksidacijska stabilnost motornog benzina s olovom je najmanje 360 minuta.

Granična vrijednost istraživačkoga oktanskog broja (IOB) motornog benzina
s olovom je najmnje 98 a motornoga oktanskog broja (MOB) je najmanje 87.

Boja motornog benzina s olovom mora biti plava.

Članak 10.

Izuzetno u motornom benzinu s olovom proizvedenom u Republici Hrvatskoj
granične vrijednosti količine ukupnog sumpora i olova su:

- ukupnog sumpora 0,10 % m/m
do 1. srpnja 2002. godine

- olova 0,5 g/l do 1. srpnja 2002. godine

***Petrolej za loženje i petrolej za rasvjetu***

Članak 11.

Granične vrijednosti količine ukupnog sumpora i ukupnih aromata u petroleju
za loženje i petroleju za rasvjetu su:

- ukupnog sumpora 0,04% m/m

- ukupnih aromata 1,00% m/m

***Dizelska goriva***

Članak 12.

Granična vrijednost ukupnog sumpora u dizelskim gorivima je najviše
0,05% m/m.

Članak 13.

Granične vrijednosti točke filtrabilnosti ovisno o vremenskom razdoblju,
područja destilacije, cetanskog indeksa, gustoće na 150 C i sadržaja vode
u dizelskim gorivima su:

Članak 14.

Izuzetno u dizelskim gorivima proizvedenima u Republici Hrvatskoj granična
vrijednost količine ukupnog sumpora je:

- 0,5% m/m do 31. prosinca 1999. godine

- 0,3% m/m od 1. siječnja 2000. do 1. srpnja 2002. godine

Izuzetno u dizelskim gorivima proizvedenim u Republici Hrvatskoj sadržaj
vode je najviše 500 mg/kg do 1. srpnja 2002. godine.

***Loživa ulja***

Članak 15.

Granična vrijednost količine ukupnih polikloriranih bifenila u loživim
uljima je 0,5 mg/kg.

Članak 16.

Granična vrijednost količine ukupnog sumpora u loživom ulju ekstra lakom
je 0,2% m/m.

Granična vrijednost količine ukupnog sumpora u lakom, lakom specijalnom,
srednjem, teškom i ekstra teškom loživom ulju je 1,0% m/m.

Boja loživog ulja ekstra lakog mora biti crvena.

Članak 17.

Granične vrijednosti točke tečenja ovisno o vremenskom razdoblju, područja
destilacije i sredstva za označivanje u loživom ulju ekstra lakom su:

---

Točka tečenja: 0 C, najviše

16. 4. - 30. 9. 0

1. 10. - 31. 10. - 6

1. 3. - 15. 4. - 6

1. 11. - 29. 2. - 12

---

Područje destilacije:

- do 3700 C predestilira, %v/v najmanje 95

Sredstvo za označivanje, najmanje 20 mg/l

---

Članak 18.

Izuzetno u loživim uljima proizvedenima u Republici Hrvatskoj granična
vrijednost količine ukupnog sumpora je:

- ekstra lako: 0,5% m/m do 31. prosinca 1999. godine

0,3% m/m od 1. siječnja 2000. do

1. srpnja 2002. godine

- lako specijalno: 1,5% m/m do 1. srpnja 2002. godine

- lako: 2,0% m/m do 1. srpnja 2002. godine

- srednje: 3,0% m/m do 1. srpnja 2002. godine

- teško: 4,0% m/m do 1. srpnja 2002. godine

***Način utvrđivanja kakvoće tekućih naftnih goriva***

Članak 19.

Za utvrđivanje količine ukupnog sumpora, olova, ukupnih aromata, benzena,
polikloriranih bifenila te vrijednosti oksidacijske stabilnosti, istraživačkoga
oktanskog broja, motornoga oktanskog broja, točke filtrabilnosti, točke
tečenja, područja destilacije, cetanskog indeksa, gustoće na 150 C i sadržaja
vode, primjenjuju se sljedeće norme:

- količina ukupnog sumpora u HRN EN 24260

bezolovnim motornim benzinima i HRN EN ISO 8754

motornom benzinu s olovom HRN DIN 51400-7

ASTM D 1266

- količina ukupnog sumpora u HRN DIN 51400-2

dizelskim gorivima, loživim uljima HRN EN 24260

i petroleju za loženje HRN EN ISO 8754

HRN DIN 51400-7

- količina olova u bezolovnim HRN EN 237

motornim benzinima ASTM D 3116

- količina olova u motornom HRN EN ISO 3830

benzinu s olovom

- količina ukupnih aromata u petroleju

za loženje i petroleju za rasvjetu HRN DIN 51413-3

- količina benzena u bezolovnim HRN EN 238

motornim benzinima i u motornom

benzinu s olovom ASTM D 3606

- količina polikloriranih bifenila

u loživim uljima HRN DIN 51527-1

- oksidacijska stabilnost motornih HRN EN ISO 7536

benzina ASTM D 525

- oktanski broj, istraživački (IOB)

u motornim benzinima HRN EN 25164

- oktanski broj, motorni (MOB)

u motornim benzinima HRN EN 25163

- točka filtrabilnosti u dizelskim

gorivima HRN EN 116

- točka tečenja u loživim uljima HRN ISO 3016

ASTM D 97

- područja destilacije tekućih

naftnih proizvoda HRN ISO 3405

- cetanski indeks dizelskih goriva HRN EN ISO 4264

ASTM D 976

- gustoća na 150 C dizelskih HRN EN ISO 3675

goriva ASTM D 4052

- sadržaj vode u dizelskim gorivima HRN ISO 3733

ASTM D 1744

- određivanje i primjena

preciznosti metoda ispitivanja HRN EN ISO 4259

***Izjava o sukladnosti***

Članak 20.

Proizvođač i/ili uvoznik tekućih naftnih goriva dužan je uz pošiljku
tekućih naftnih goriva priložiti popunjen obrazac TNG - Izjavu o sukladnosti
sa standardima kakvoće tekućih naftnih goriva (u daljnjem tekstu: Izjava
o sukladnosti). Izjava o sukladnosti sadrži broj otpremnice i datum, odnosno
broj carinske deklaracije i datum te oznaku i broj norme za proizvod.

Izdavanje Izjave o sukladnosti proizvođač i/ili uvoznik tekućih naftnih
goriva potvrđuje da gorivo odgovara standardima kakvoće propisane ovom
Uredbom.

Proizvođač i/ili uvoznik iz stavka 1. ovoga članka odgovara za točnost
navoda danih u Izjavi o sukladnosti.

Članak 21.

Proizvođač izdaje Izjavu o sukladnosti iz članka 20. stavka 1. ove Uredbe
na temelju pregleda i ispitivanja obavljenog u laboratoriju proizvođača.

Iznimno od odredbe stavka 1. ovoga članka, ako proizvođač ispitivanje
ne može obaviti u svojem laboratoriju, može ispitivanje kakvoće proizvoda
povjeriti ovlaštenoj pravnoj osobi ili ovlaštenoj stručnoj instituciji
prema propisima o normizaciji.

Članak 22.

Uvoznik tekućih naftnih goriva dužan je uz pošiljku tekućih naftnih
goriva osigurati potvrdu o sukladnosti, izvještaj o ispitivanju proizvoda
i druge odgovarajuće isprave izdane u inozemstvu.

Na priznavanje isprava o sukladnosti iz stavka 1. ovoga članka primjenjuju
se na odgovarajući način odredbe Zakona o normizaciji o priznavanju isprava
sukladnosti izdanih u inozemstvu.

Nadzor obavljen pri uvozu tekućih naftnih goriva prema propisima o nadzoru
kakvoće određenih proizvoda pri uvozu, ne isključuje pravo Državne uprave
za zaštitu okoliša da u slučaju sumnje da uvezeno tekuće naftno gorivo
ne odgovara standardima kakvoće, propisane ovom Uredbom, odredi ponovnu
provjeru, odnosno ispitivanje.

Provjeru iz stavka 3. ovoga članka Državna uprava za zaštitu okoliša
povjerava ovlaštenoj pravnoj osobi ili ovlaštenoj stručnoj instituciji
iz članka 21. stavak 2. ove Uredbe, a troškove te provjere snosi uvoznik
ukoliko rezultati ispitivanja nisu nepovoljni za uvoznika.

III. KAZNENE ODREDBE

Članak 23.

Novčanom kaznom u iznosu od 10.000,00 do 50.000,00 kuna kaznit će se
za prekršaj pravna osoba:

1. ako kakvoća tekućega naftnog goriva prelazi propisane granične vrijednosti
(članak 5., 6., 7., 8., 9., 10., 11., 12., 13., 14., 15., 16., 17. i 18.),

2. ako uz pošiljku tekućih naftnih derivata ne priloži izjavu o sukladnosti
(članak 20. stavak 1.),

3. ako Izjavu o sukladnosti izda suprotno odredbama ove Uredbe (članak
20. stavak 2.).

Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom do 10.000,00 kuna.

IV. PRIJELAZNE I ZAVRŠNE ODREDBE

Članak 24.

Obrazac TNG iz članka 20. stavka 1. ove Uredbe s odgovarajućim sadržajem
tiskan je uz ovu Uredbu i čini njezin sastavni dio.

Članak 25.

Standardi kakvoće tekućih naftnih goriva propisani ovom Uredbom ne primjenjuju
se na tekuća naftna goriva uvezena do dana stupanja na snagu ove Uredbe.

Članak 26.

Danom stupanja na snagu ove Uredbe prestaje važiti Pravilnik o kvaliteti
bezolovnoga motornog benzina ("Narodne novine", br. 53/91 i 13/86) i Pravilnik
o kvaliteti loživog ulja ("Narodne novine", br. 53/91, 49/83 i 36/90).

Članak 27.

Ova Uredba stupa na snagu osmoga dana od dana objave u "Narodnim novinama".

Klasa: 310-05/97-03/01
Urbroj: 5030114-97-1
Zagreb, 24. srpnja 1997.

Potpredsjednik
**mr. Borislav Škegro,** v. r.

Uredba, NN 76/1997-1338